14.04.2021 | Skrevet av Toril Hårdnes
Kadaverinnsamling for småfe organiseres av Alvdal Sau og Geit på Brennbakkmoen fra uke 16 til og med uke 24.
Prøvetaking av søyer eldre enn 18 måneder utføres av Biosirk Norge på vegne av Mattilsynet. Innmelding gjøres til Biosirk Norge. Alle opplysningene overføres til Mattilsynet som fortsatt har overoppsyn med sjukdomsovervåkninga. Korrekt innmelding og prøvetaking er viktig for den enkeltes dokumentasjon og kvalitetssikring.
Innlogging til kadaverinnmelding hos Biosirk Norge her
Voksne sauer/geiter født i 2019 eller før som det skal tas TSE-prøver av må være meldt inn før klokka 15.00 mandag før levering. Disse legges på pall med klipa rengjort og synlig med med hodet framover. Fjorlam/fjorgeiter tas klipa ut og legges på pall. Lam/kje legges i kontainer uten merker. og papir/plast tar vi med oss hjem!
Kadaver som ikke skal tas prøve av, må meldes inn senest kl. 08.00 hentedag, men raskest mulig slik at vi er sikrere på at bilen kommer til innsamlingsplassen. Kadaver kan deponeres etter kl. 16.00 kvelden før henting. Vi har ikke tillatelse fra Mattilsynet til å ha oppsamling slik at det er viktig at dette overholdes.
VIKTIG: Kadaver av voksne sauer som ikke er innmeldt blir ikke tatt med. Uregelmessigheter her, kan medføre at eier må komme og hente inn igjen døde sauer, da plassen skal være tømt mellom de tidene som er satt.